

**ROĐENJE SVETOG IVANA KRSTITELJA**

|  |  |
| --- | --- |
| *Povezana slikaPrvo čitanje:  Iz 49, 1-6**Drugo čitanje: Dj 13, 22-26**Evanđelje:  Lk 1, 57-66.80****ZBORNA MOLITVA:***Bože, ti si pozvao svetog Ivana Krstitelja da narod pripravi na dolazak Krista Gospodina.Obdari svoj narod radošću Duha Svetoga i upravi putem spasenja i mira. Po Gospodinu.**ULAZNA PJESMA:***Poslan je čovjek od Boga, ime mu Ivan. On dođe kao svjedok, da posvjedoči za Svjetlo,te spremi Gospodinu narod pripravan.* | Rođenje Isusova preteče svetog Ivana Krstitelja i događaje u vezi s njim opisuje nam evanđelist Luka u I. glavi svoga evanđelja. Ivan je bio Isusov preteča i posljednji starozavjetni prorok, asket i propovjednik, sin starozavjetnog svećenika Zaharije i Elizabete, rođak Isusove majke Marije.Ivanovo začeće navijestio je arkanđeo Gabrijel Zahariji, koji je posumnjao zbog poodmakle dobi svoje i ženine i zbog toga ostao nijem do Ivanova rođenja. Marija je također u trudnoći pohodila Elizabetu dok je ona nosila Ivana. Povezana slika |

**Molitva sv. Ivanu za djecu**

*Dobri sv. Ivane, blagoslovi i štiti naše obitelji, čuvaj ih u ljubavi i slozi obaspi ih vremenitim i vječnim dobrima i udalji od njih svako zlo.*

*Blagoslovi našu djecu, štiti njihovo zdravlje potičući ih na dobro i ne dopusti da izgube vjeru i čistoću života.*

*Učini nas sposobnima da ih razumijemo i da im prednjačimo riječju i primjerom.*

*Neka uvijek teže za uzvišenijim idealima i neka u životu ostvaruju svoj ljudski i kršćanski poziv. Amen.*

**Molitve sv. Ivanu Krstitelju**

|  |
| --- |
| Slikovni rezultat za rođenje svetog ivana krstiteljaMolitva sv. Ivanu za bolesnike*Svemogući vječni Bože vječno spasenje vjernika.**Zazivamo pomoć Tvoga milosrđa za ove bolesne…. sluge Tvoje.**Vrati im zdravlje i neka po zagovoru Sv. Ivana dospije moja molitva do tvoga milosrđa.**Po Kristu Gospodinu našemu. Amen.* |

Sveti Ivane, tebi sada, dolazimo puni nada,
puni ljudskih briga, jada.
Zazivamo tebe danas sv. Ivane moli za nas.

Preteča si Kristu bio, dolazak mu pripravio,
Janje Božje navijestio.

Spasitelj ti dade stoga, moć čudesa tvorit mnoga,
na imena zaziv tvoga.

I nama pokaži svima, čudesnu da snagu ima,
tvoja pomoć bolesnima.

Vjerni puk te žarko moli, da mu blažiš patnje, boli
u života suznoj doli…

Svim Ivanama, Ivama, Ivanima, Ivima ….čestitamo imendan!

Neka ih prati zagovor i molitve njihovog nebeskog zaštitnika svetog Ivana Krstitelja

Nije stoga na odmet i danas reći da nam njegov primjer može i treba biti dragocjen, jer je Preteča svjedočio o univerzalnim vrijednostima koje i sami trebamo usvojiti kako bismo dobro razumjeli poruku Krista Gospodina. A, na žalost, mnogi kršćani žive svoju vjeru kao obični formalni ili usputni čin. Mnogi kršćani nemaju ni temelje duhovnog života niti poštuju osnovne ćudoredne principe, kojima je Krstitelj znak i svjedok, a bez kojih je nemoguće razumjeti Krista Gospodina i njegovu božansku snagu. Govoriti o Kristu onima koji u ćudorednom smislu nisu nimalo osviješteni, koji ne mare ili se protive zdravim načelima duhovnosti, doslovno bi bilo kao da netko ulijeva tekućinu u probušene spremnike.

Ivan Krstitelj je bio svjedok ove velike istine kako treba pripraviti vlastito srce u cjelovitosti ćudorednog življenja. On je i bio preteča koji je pokazao da obraćenje i asketski život prethodi punini koju daje Krist. A mi smo danas, na žalost, kršćansku vjeru sveli na nekoliko naučenih informacija, a ne stvarne življene stavove neporočna života. Međutim, samo neporočnost života poput Gospodinova preteče Ivana Krstitelja, može biti dužni okvir u koji se može smjestiti i Gospodinova evanđeoska punina, te kraljevstvo Božje u naš ljudski život. Često nam nedostaje upravo ovaj bitni preduvjet kršćanskog života, te nije stoga čudno da toliki polažu pravo zvati se kršćanima, a ne razumiju da bi to pretpostavljalo i podrazumijevalo istinsku cjelovitost duhovnog i ćudorednog življenja. Neka nas stoga nadahne današnja svetkovina da u svom kršćanskom životu prepoznamo bitne preduvjete, te da ih ne smatramo suvišnima, nego doista značajnim čimbenicima rasta prema punini u Kristu Gospodinu, kojemu onda i sami tako postajemo preteče.

Zato naša molitva  Svetom Ivanu neka bude ponajprije molitva da mi budemo iskreni vjernici, vjernici  koji ono što vjeruju, ono što ispovijedaju, i što mole doista nastoje živjeti. Druga stvar koju ističem kod Svetoga Ivana Krstielja jeste da se Svetome Ivanu od davnina moli posebno za zdravlje, a napose kod nekih psihičkih problema, kod duševnih bolesti, kod raznih opsjednuća, na neki način kod bolesti koje više pritišću čovjekovu dušu. Evo iza nas je jedan strašan rat. Sa svojim posljedicama koji sigurno ostavljaju traga na psihi mnogih ljudi. Pa i ova teška ekonomska situacija u kojoj živimo. Jedna opća nesigurnost, jedna opća nestabilnost,  teška briga za život, za obitelj pa onda odgoj djece, briga za svakodnevni posao, a sve se češće govori i o stresnoj atmosferi  u kojoj svi živimo.  Pa onda suvremena tehnologija koja nas okružuje od televizije, interneta, sve to ima za posljedicu da se čovjek nekako povlači u samoga sebe, zatvara se u svoja četiri zida kao da nam više ljudi i nisu potrebni. Kao da su nam bliži oni likovi iz serija nego možda i naši najbliži ukućani.

|  |  |  |
| --- | --- | --- |
| Ponedjeljak,25.lipnja | 18,00 | Adalbert+ Ivan, Jaga Horvatić; + Bara, Josip Fištrović (god) |
| Utorak,26.lipnja |  | Josip Maria Escriva |
| Srijeda,27.lipnja | 18,00 | Ćiril AleksandrijeskiNa jednu nakanu |
| Četvrtak,28.lipnja |  | Irenej, biskup |
| Petak,29.lipnja | 18,00 | SVETI PETAR I PAVAO+ Ivan Mageš (god); + Andrija, Jela Vidan; + Mara, Janko Zebić |
| subota, 30.lipnja |  | Rimski Prvomučenici |
| **Nedjelja,****01.srpnja** | 9,30 | **TRINAESTA NEDJELJA KROZ GODINU**+ Stjepan Vrane (god); + Mirjana, Ivan, Bara Grubić (god); +Bara, Franjo Miksera i obitelj; +Josip, Jura, Bara Nejak; + Mara, Ivan Mijoš; + Marija, Ivan Mučnjak; Nikola, Ivan Fištrović i obitelj; + Zlatko Jušinski; za jednu bolesnu osobu |

U nedjelju, 01. srpnja u našu župu dolaze misionari koji se nalaze sada u Domovini.

Zbog njihovog programa koji počinje sv. misom sveta misa pomaknuta je na pola 10 sati.

Oni će predvoditi svetu misu i govoriti o svom radu.

Poslije svete mise moći ćete pomoći misije kupovinom suvenire i ručnih radova i razgovarati s njima.Poslije svete mise župa priređuje ručak za misionare.

Program susreta s misionarima nastavlja se u popodnevnim satima na Dubovcu.

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu)

**ŽUPNE OBAVIJESTI**

**DEKANATSKO HODOČAŠĆE NA MARIJU BISTRICU 30. LIPNJA. Polazak autobusa u 6,00 sati**.

Od nedjelje počinje ljetni raspored sv. misa. Nedjeljom je samo jedna misa u 9,00 sati.

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.